Folketing
2004-01-29

Jeg har ikke tal med i dag, men jeg ved også - hvis man gerne vil have det sådan lidt mere hardcore - at Socialforskningsinstituttet har lavet nogle undersøgelser om børns vilkår på mange forskellige leder, hvor man også der kan få belyst, hvad det er for grupper af børn, som er i en position, hvor de evner at modtage nogle af de fritidstilbud, der er. Det er klart, at det jo gør det yderligere vanskeligt, hvis de der tilbud så slet ikke er der; hvis det er sådan, at man er i en kommune, hvor man skal færdes på tværs af amtet eller amtsgrænser for at opsøge sådan et tilbud. Så siger det sig selv, at jo stærkere du er socialt, og jo flere kroner du har, desto mere har du mulighed for at være aktivt opsøgende og give dit barn de oplevelser. Jo dårligere stillet du er socialt set, og jo færre kroner du har, så virker det modsat. Det er derfor, at forslaget er så vigtigt, for det vil kunne sikre, at det kommer ud i en bredde på tværs af kommunerne, og at man kan få det udformet i kommunerne på en måde, så det henvender sig bredt socialt set. Jeg takker for spørgsmålet, for det var da et vigtigt supplement.